Muhoozi yaaragaanisa abashuma b’amatungo omuri Karamoja
N’ebya Eddie Ssejjoba
Omuduumizi w’amahe ga UPDF ag’ahaitaka, LT. Gen. Muhoozi Kainerugaba yaaragaanisa okurwanisa abashuma b’ente omuri Karamoja abareetsireho obwimukyero omukyanga eky’amatemba g’eihanga.
Kainerugaba yaakyoreka ngu esabiti 2 ezaherize omuri Karamoja, areebire ngu nikyo kyanga ekirikukizayo obusingye omuri Uganda.
Muhoozi arikurabira ahamukuura gwe ogwa Twitter yaagira ngu amahe ga UPDF ekiro kya nyomwabazyo babaasize kucungura ente zirikurenga omuri 200 kuruga ahari Bokora, ou arikugira ngu abaire ataahiriire ishaaza erya Jie omu disiturikiti eya Kotido.
Beitu hoona naagira ngu nk’amahe, nibeija kugarura obusingye omuri Karamoja nangwa n’omu Uganda yoona nk’eihanga.
Enkuyanja y’abarikuteekatekwa kuba abashuma b’ente omuri Karamoja beitsirwe omukikwekweto ky’abaserukare ba UPDF hamwe n’aba pooriisi aharimu n’omuhwezi wa ceeyamaani w’entebe yaakashatu ahabw’egomborora ya Napumpum omuri Kotido, Apend Longole.
Ogu nagambwa kuba aitsirwe ab’eby’okwerinda wiiki ehwaire obwo ayebembeire abashuma b’ente barikuvuga ente z’enyibano kuruga Apeitolim kuzitwara Kotido obwo barikurabira omu disiturikiti eya Abim.
kin_Latn lus_Latn lug_Latn lug_Latn lug_Latn run_Latn lug_Latn lug_Latn